LIETUVOS RESPUBLIKOS

FINANSŲ MINISTRO

Į S A K Y M A S

DĖL EUROPOS SĄJUNGOS IR KITOS FINANSINĖS PARAMOS PROGRAMŲ IR PROJEKTŲ ĮGYVENDINIMO UŽTIKRINIMO PROGRAMOS LĖŠŲ SKYRIMO LĖŠŲ TRŪKUMUI VALSTYBĖS IŽDO SĄSKAITOSE EUROPOS ŽEMĖS ŪKIO GARANTIJŲ FONDO IR EUROPOS ŽEMĖS ŪKIO FONDO KAIMO PLĖTRAI LĖŠOMS PADENGTI

2011 m. gruodžio 12 d. Nr. 1K-405

Vilnius

Vadovaudamasi Lietuvos Respublikos 2011 metų valstybės biudžeto ir savivaldybių biudžetų finansinių rodiklių patvirtinimo įstatymo (Žin., 2010, Nr. 151-7712) 13 straipsnio 2 dalies 7 punktu, atsižvelgdama į Žemės ūkio ministerijos 2011 m. gruodžio 1 d. raštą Nr. 2D-5863 (4.104) „Dėl papildomų lėšų skyrimo 2011 metais“,

s k i r i u lėšų iš Finansų ministerijos Europos Sąjungos ir kitos finansinės paramos programų ir projektų įgyvendinimo užtikrinimo programos (valstybės biudžeto lėšos) (programos kodas – 02 02) viršplaninių lėšų sąmatos dėl Europos Komisijos nefinansuojamų išlaidų, padarytų paramos gavėjams išmokant Europos Sąjungos paramos už 2005–2006 m. deklaruotus pasėlių plotus lėšas, susidarysiančiam lėšų trūkumui valstybės iždo sąskaitose Europos žemės ūkio garantijų fondo ir Europos žemės ūkio fondo kaimo plėtrai lėšoms padengti, sumažindama šios programos asignavimus ir padidindama Žemės ūkio ministerijos Žemės ūkio, maisto ūkio ir kaimo plėtros politikos formavimo ir administravimo programos (valstybės biudžeto lėšos) (programos kodas – 01 03) asignavimus 29 568 100 (dvidešimt devyniais milijonais penkiais šimtais šešiasdešimt aštuoniais tūkstančiais vienu šimtu) litų.

FINANSŲ MINISTRĖ	INGRIDA ŠIMONYTĖ

_________________